CELEX: E2009P0007
Language: mt
Date: 2009-06-22 00:00:00
Title: Azzjoni mressqa fit- 22 ta' Ġunju 2009 mill-Awtorità ta' Sorveljanza tal-EFTA kontra l-Prinċipat ta' Liechtenstein (Kawża E-7/09)

3.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 208/6
            
         Azzjoni mressqa fit-22 ta' Ġunju 2009 mill-Awtorità ta' Sorveljanza tal-EFTA kontra l-Prinċipat ta' Liechtenstein
   (Kawża E-7/09)
   2009/C 208/06
   Fit-22 ta' Ġunju 2009, tressqet azzjoni kontra l-Prinċipat ta' Liechtenstein quddiem il-Qorti tal-EFTA mill-Awtorità ta' Sorveljanza tal-EFTA, irrappreżentata minn Bjørnar Alterskjær u Ólafur Jóhannes Einarsson, li kienu qegħdin jaġixxu ta’ Aġenti tal-Awtorità ta' Sorveljanza tal-EFTA, 35, Rue Belliard, B-1040 Brussell.
   L-Awtorità ta’ Sorveljanza tal-EFTA qed titlob lill-Qorti tal-EFTA tiddikjara li:
   
               1.
            
            
               Billi naqas li jadotta l-miżuri neċessarji biex jiġi implimentat l-Att imsemmi fil-punt 10e tal-Anness XXII tal-Ftehim dwar iż-Żona Ekonomika Ewropea (Id-Direttiva 2005/56/KE tal-Parlament Ewropew u tal-Kunsill tas-26 ta’ Ottubru 2005 dwar mergers transkonfinali ta' kumpanniji ta' responsabbiltà limitata Test b'rilevanza għaż-ŻEE), kif adattat għall-Ftehim taż-ZEE minn Protokoll 1 tiegħu, jew javża lill-Awtorità b'dan, fiż-żmien preskritt, il-Prinċipat ta' Liechtenstein naqas milli jwettaq l-obbligi tiegħu skont l-Artikolu 19 tal-Att u skont l-Artikolu 7 taż-ŻEE;
               u kif ukoll
            
         
               2.
            
            
               Tordna lill-Prinċipat ta’ Liechtenstein iħallas l-ispejjeż ta’ dawn il-proċedimenti.
            
         
      Sfond legali u fattwali u eċċezzjonijiet miġjuba bħala sostenn:
   
   
               —
            
            
               Il-każ preżenti jikkonċerna n-nuqqas ta’ implimentazzjoni ta' direttiva dwar l-amalgamazzjonijiet transkonfinali ta' kumpaniji ta' responsabbiltà limitata,
            
         
               —
            
            
               L-Awtorità ta’ Sorveljanza tal-EFTA ssostni li l-Prinċipat ta' Liechtenstein ma pprovda l-ebda indikazzjoni li d-direttiva ġiet implimentata fil-liġi ta' Liechtenstein,
            
         
               —
            
            
               L-Awtorità ta’ Sorveljanza tal-EFTA ssostni li l-Prinċipat ta' Liechtenstein ma kkontestax il-fatt li ma implimentax id-direttiva.